Diari Oficial de la Generalitat Valenciana


Sumari del DOGV 4314, del 14-08-2002 (2002/8324)

Informació pública del projecte de reparcel·lació del sector V.
---------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8324


Organisme emissor
:   Ajuntament de l'Eliana

Tipus de document
:   Anunci

Informació pública del projecte de reparcel·lació del sector V. [2002/F8324]
  
Mitjançant la Resolució d'Alcaldia de data 10 de juliol de 2002, s'ha acordat:
  
Vist que per acord del Ple de l'Ajuntament, de data 24 de juny de 1997, es va adjudicar amb caràcter provisional el programa d'actuació integrada presentat per Laboratorios Viviar, SL, en l'àmbit del sector V a l'empresa esmentada.
  
Vist que a este programa d'actuació integrada s'adjuntava projecte de reparcel·lació, si bé va quedar condicionat a la introducció de l'esmena de determinats requisits que constaven en informe tècnic, i recollia expressament en la part dispositiva que: «Mentre no es complisquen estos requisits, l'aprovació definitiva del projecte de reparcel·lació queda en suspens, i es faculta l'alcalde president, després d'informe dels tècnics, acreditatius de la correcció d'estos, perquè emeta la resolució per la qual, en compliment d'este acord, s'entenga aprovat definitivament».
  
Vist l'expedient administratiu, iniciat en 1997, s'ha anat complint l'acord d'adjudicació provisional de forma gradual:
  
- Variant la situació registral de les parcel·les incloses en el projecte de reparcel·lació, pel que fa a titulars i càrregues.
  
- Fent innecessària la subdivisió de la parcel·la 1, en 1-A i 1-B, ja que la subdivisió garantia el pagament del 10% de cessió a l'ajuntament, pagament que a data de hui ja es troba efectuat, tot això segons que s'acredita mitjançant informe emés pels tècnics municipals en data 30 d'octubre de 1997, que figura en l'expedient.
  
Vist que per acord del Ple de l'ajuntament de data 13 de maig de 2002, complit/esmenat per l'acord de data 17 de juny de 2002, es produïx la subrogació de la Inmobiliaria Guadalmedina, SA, en la situació de Laboratorios Viviar, SL.
  
Vist que en data 11 de març de 2002 es presenta projecte de reparcel·lació per la Inmobiliaria Guadalmedina, SL, si bé no es tramita en no haver-se produït la subrogació.
  
Vist que la documentació aportada en març va ser acompanyada de certificat registral de titulars i càrregues i que mitjançant escrit de 3 de juny de 2002 s'actualitzarà mitjançant nota simple registral.
  
Atés que de la documentació presentada per l'empresa que se subroga, Inmobiliaria Guadalmedina, SL, i a l'efecte de la inscripció del projecte de reparcel·lació, es constata l'existència de nous titulars de drets i càrregues.
  
Atés que del contingut literal del text presentat, que suposa variacions respecto de l'inicial, motivat pel temps transcorregut i les noves circumstàncies, es considera convenient, encara que és d'aplicació l'article 69.1.C) de la Llei Reguladora de l'Activitat Urbanística, com a garantia a tercers i amb vista a l'interés general, l'inici del procediment previst legalment amb l'exposició al públic pel termini de 20 dies per a al·legacions, si bé en cas de transcórrer este sense cap al·legació caldria entendre'l aprovat definitivament per resolució d'alcaldia a l'efecte de la inscripció en el Registre de la Propietat.
  
Dispose:
  
Primer. Que se sotmeta a informació pública, durant el termini de 20 dies hàbils, el projecte de reparcel·lació presentat per Inmobiliaria Guadalmedina, SL, adaptat a les vicissituds històriques ocorregudes en la unitat reparcel·lable fins al gener de 2002, perquè es puga examinar i presentar les al·legacions que s'estimen oportunes, mitjançant la publicació en un diari d'informació general editat a la Comunitat Valenciana, i posteriorment o simultàniament en el Diari Oficial de la Generalitat Valenciana.
  
Segon. Que es notifique prèviament a la publicació, als titulars, així com als interessats en l'expedient.
  
Tercer. Que la Inmobiliaria Guadalmedina, SL, sol·licite al Registre de la Propietat el certificat registral de domini i càrregues de les finques afectades pel projecte de reparcel·lació, de forma simultània a la convocatòria d'informació pública, en compliment del que s'establix en l'article 69.B) de la Llei Reguladora de l'Activitat Urbanística.